b"\n_START_ARTICLE_\nAntropof\xc3\xa0gia\n_START_SECTION_\nDifer\xc3\xa8ncia amb el canibalisme\n_START_PARAGRAPH_\nEl canibalisme es diferencia de l'antropof\xc3\xa0gia en el fet en qu\xc3\xa8 can\xc3\xadbal \xc3\xa9s aquell que devora un \xc3\xa9sser viu de la seva pr\xc3\xb2pia esp\xc3\xa8cie, i antrop\xc3\xb2fag \xc3\xa9s aquell que devora humans. Un tigre pot menjar un \xc3\xa9sser hum\xc3\xa0, i aix\xc3\xad es converteix en antrop\xc3\xb2fag, per\xc3\xb2 no en can\xc3\xadbal. En canvi, les v\xc3\xaddues negres femelles devoren als seus mascles despr\xc3\xa9s de copular, el que \xc3\xa9s canibalisme. D'altra banda, l'\xc3\xa9sser hum\xc3\xa0 que devora un altre \xc3\xa9sser hum\xc3\xa0, \xc3\xa9s canibalisme i antropof\xc3\xa0gia.\n_START_SECTION_\nIncid\xc3\xa8ncies\n_START_PARAGRAPH_\nDiverses esp\xc3\xa8cies a part de l'home, ja sigui de manera documentada o nom\xc3\xa9s per relats populars, estan en aquesta definici\xc3\xb3, encara que cap no s'alimenta ni exclusiva ni principalment de carn humana. De fet, l'home modern, no per la seva for\xc3\xa7a sin\xc3\xb3 per la seva habilitat de crear armes, ha pogut escapar de la dieta de tot depredador; els casos d'antropof\xc3\xa0gia no humana s\xc3\xb3n escassos, sobretot considerant la poblaci\xc3\xb3 humana actual._NEWLINE_En l'antiguitat es recorria, en certes cultures, als grans depredadors com a c\xc3\xa0stig de criminals i enemics. Tal va ser el cas dels romans, que les van fer tota una instituci\xc3\xb3 d'entreteniment especialment durant la persecuci\xc3\xb3 dels cristians._NEWLINE_Tanmateix, en els \xc3\xbaltims anys, a causa de l'augment de la poblaci\xc3\xb3, a la disminuci\xc3\xb3 subseg\xc3\xbcent de l'espai de cacera per als depredadors, i a cert augment en el nombre d'aquests (a causa que es troben protegits en certes \xc3\xa0rees), han augmentat els casos d'antropof\xc3\xa0gia no humana en zones suburbanes. Tal \xc3\xa9s el cas de v\xc3\xadctimes de pumes a les muntanyes properes a Los Angeles, i a l'\xc3\x8dndia per part de lleopards i tigres, sobretot en els assentaments humans als voltants de l'\xc3\xa0rees protegides a prop de Bombai.\n_START_SECTION_\nDepredadors antrop\xc3\xb2fags\n_START_PARAGRAPH_\nAlgunes de les esp\xc3\xa8cies conegudes:\n_START_SECTION_\nRumors i invencions\n_START_PARAGRAPH_\nA l'Amaz\xc3\xb2nia s'escolten relats de nens que han estat raptats, per ser menjats, per \xc3\xa0guiles harpies. Alguns bi\xc3\xb2legs creuen que aix\xc3\xb2 no \xc3\xa9s possible, per\xc3\xb2 d'altres creuen que s\xc3\xad que podria aixecar un beb\xc3\xa8 nounat de 2,5 kg o menys. A m\xc3\xa9s s'expliquen hist\xc3\xb2ries d'anacondes que s'han empassat a nens._NEWLINE_En la pel\xc2\xb7l\xc3\xadcula Hannibal, a part del canibalisme del doctor Lecter, una v\xc3\xadctima supervivent d'aquest, mana entrenar uns senglars gegants africans Hylochoerus eti\xc3\xb2pics perqu\xc3\xa8 matin i devorin humans._NEWLINE_En la mitologia grega, un dels famosos treballs d'H\xc3\xa8racles va ser robar les eugues de Diomedes, les quals eren antrop\xc3\xb2fagues."